મહાભારતના આદી પર્વમાં કહેવાયું છે કે ત્રાહિમામ્ થઈ ગયેલી પૃથ્વી અસુરો, અસત્, દુરાચાર, અધર્મનો ભાર ઉઠાવવામાં અસમર્થ બની ગઈ અને પ્રજાપિતા બ્રહ્મા પાસે ગઈ. બ્રહ્માજીએ વિવિધ દેવોને આજ્ઞા કરી કે પૃથ્વીનો ભાર ઉતારવા તમે પોતે પોતાના અંશો દ્વારા પૃથ્વી પર અવતાર લો. આ દેવો ઇન્દ્રની આગેવાનીમાં વિષ્ણુ ભગવાન પાસે પહોંચ્યા અને તેમને અવતાર ધારણ કરવાની વિનંતી કરી. વિષ્ણુ અને દેવતાઓ તે પછી પૃથ્વી પર અવતાર લેવા માંડ્યા. દ્યો નામના વસુ ભીષ્મ તરીકે, સૂર્યના અંશરૂપે કર્ણ, ધર્મના પુત્ર તરીકે યુધિષ્ઠિર અને વિદુર, ઇન્દ્રના પુત્ર તરીકે અર્જુન, વાયુદેવના પુત્ર તરીકે ભીમ, અશ્વિનીકુમારોના પુત્ર તરીકે સહદેવ અને નકુલ, શેષનાગના અંશરૂપે બલરામ, રુક્મિણીના રૂપે લક્ષ્મીજી, સોળ હજાર અપ્સરાઓએ મનુષ્ય યોનિમાં જન્મ લીધો જે શ્રીકૃષ્ણની રાણીઓ બની. લાંબું લિસ્ટ આપવામાં અાવ્યું છે મહાભારતમાં દેવતાઓ અને અસુરોના પૃથ્વી પર જન્મનું.